CELEX: 62012TN0134
Language: et
Date: 2012-03-27 00:00:00
Title: Kohtuasi T-134/12: 27. märtsil 2012 esitatud hagi — Investigación y Desarrollo en Soluciones y Servicios IT versus komisjon

2.6.2012   
            
            
               ET
            
            
               Euroopa Liidu Teataja
            
            
               C 157/9
            
         27. märtsil 2012 esitatud hagi — Investigación y Desarrollo en Soluciones y Servicios IT versus komisjon
   (Kohtuasi T-134/12)
   2012/C 157/16
   Kohtumenetluse keel: hispaania
   
      Pooled
   
   
      Hageja: Investigación y Desarrollo en Soluciones y Servicios IT, SA (Alicante, Hispaania) (esindaja: advokaat M. Jiménez Perona)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 19. jaanuari 2012. aasta otsus Ares (2012)39854, millega nähakse ette auditile 09-INFS-001/041 vastavate võlateadete sissenõudmine;
            
         
               —
            
            
               mõista komisjonilt välja hüvitis kahju eest, mis tekkis hagejale käesoleva hagi esemeks oleva komisjoni ebaseadusliku käitumise tõttu ning mille suuruseks on 732 788 eurot.
            
         
      Väited ja peamised argumendid
   
   Hageja käesolevas kohtumenetluses sõlmis komisjoniga teaduse ja arengu valdkonnas mitu lepingut, mida kõiki reguleerib komisjoni 23. oktoobri 2003. aasta otsus K(2003) 3834, milles on ära toodud tüüpleping FP 5 või FP 6 ja tüüptingimused FP 5 ja FP 6.
   Seoses nende lepingutega ja lähtudes OLAF-i juurdluse tulemustest ning komisjoni auditist, otsustas komisjon toetused tagasi nõuda.
   Hagi põhjenduseks esitab hageja kaheksa väidet.
   Esimene väide, et on rikutud kaitseõigusi ja seda viidatud auditi läbiviimise viisi tõttu.
   Teine väide, et on rikutud õiguskindluse põhimõtet, sest hageja ei olnud kunagi teadlik kohaldatavast õiguslikust raamistikust.
   Kolmas väide, et kostjast institutsioon on rikkunud aktide põhjendamise kohustust.
   Neljas väide, et on rikutud süütuse presumptsiooni põhimõtet ja seda arvestades viisiga, kuidas Infoühiskonna ja meedia peadirektoraat sõnastas oma auditi aruande.
   Viies väide, et on rikutud õigust heale haldusele ja seda omakorda seetõttu, et eirati audiitoritel lasuvat erapooletuse ja õigluse kohustust.
   Kuues väide, et on rikutud õiguspärase ootuse põhimõtet ja seda eeskätt seoses välisaudiitorite akrediteerimata jätmisega ja auditi läbiviimise alusega.
   Seitsmes väite, et on rikutud proportsionaalsuse põhimõtet.
   Kaheksas väide, et on rikutud õigust eraelu puutumatusele.